Komission asetus (EY) N:o 2300/2002,
annettu 19 päivänä joulukuuta 2002,
AKT-maista sekä merentakaisista maista ja alueilta (MMA) peräisin olevan riisin tuonnin soveltamista koskevista yksityiskohtaisista säännöistä annetun asetuksen (EY) N:o 2603/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Afrikan, Karibian ja Tyynenmeren valtioista (AKT-valtioista) peräisin oleviin maataloustuotteisiin ja jalosteisiin sovellettavasta menettelystä 10 päivänä joulukuuta 2002 annetun neuvoston asetuksen (EY) N:o 2286/2002(1) ja erityisesti sen 5 artiklan,
sekä katsoo seuraavaa:
(1) Asetuksella (EY) N:o 2286/2002 kumotaan ja korvataan Afrikan, Karibian ja Tyynenmeren valtioista (AKT-valtioista) peräisin oleviin maataloustuotteisiin ja niiden jalostamisessa saatuihin tavaroihin sovellettavasta järjestelystä ja asetuksen (ETY) N:o 715/90 kumoamisesta 20 päivänä heinäkuuta 1998 annettu neuvoston asetus (EY) N:o 1706/98(2).
(2) Komission asetus (EY) N:o 2603/97(3), sellaisena kuin se on viimeksi muutettuna asetuksella (EY) N:o 174/2002(4), olisi muutettava asetukseen (EY) N:o 1706/98 tehtyjen viittausten korvaamiseksi viittauksilla asetuksen (EY) N:o 2286/2002 asianomaisiin säännöksiin.
(3) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2603/97 seuraavasti:
1) Korvataan 2 artiklan 1 kohta seuraavasti:
"1. Esikuorittuna riisinä ilmaistulle CN-koodeihin 1006 10 21 - 1006 10 98 , 1006 20 ja 1006 30 kuuluvalle riisille myönnetään neuvoston asetuksessa (EY) N:o 2286/2002(5) vahvistetun 125000 tonnin rajoissa tuontitodistuksia alennetuin tullein joka vuosi seuraavissa erissä:
TAULUKON PAIKKA "
2) Korvataan 3 artiklan 1 kohta seuraavasti:
"1. CN-koodiin 1006 40 00 kuuluville rikkoutuneille riisinjyville myönnetään neuvoston asetuksessa (EY) N:o 2286/2002 vahvistetun 20000 tonnin rajoissa tuontitodistuksia alennetuin tullein joka vuosi seuraavissa erissä:
TAULUKON PAIKKA "
3) Korvataan 4 artikla seuraavasti:
" 4 artikla
Komissio vahvistaa tullit asetuksen (EY) N:o 2286/2002 liitteen II mukaisesti komission asetuksen (EY) N:o 1503/96(6) 4 artiklassa säädettyä menettelyä noudattaen."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 2002.